CELEX: 32017D0862
Language: hr
Date: 2017-05-17 00:00:00
Title: Provedbena odluka Komisije (EU) 2017/862 оd 17. svibnja 2017. o utvrđivanju uvjeta u pogledu zdravlja životinja i veterinarskog certificiranja za ponovni ulazak registriranih konja za natjecanja nakon privremenog izvoza u Turkmenistan, o izmjeni Priloga I. Odluci 93/195/EEZ u pogledu unosa za Turkmenistan i o izmjeni Priloga I. Odluci 2004/211/EZ u pogledu unosa za Turkmenistan na popisu trećih zemalja i njihovih dijelova iz kojih je dopušten uvoz u Uniju živih kopitara i sjemena, jajnih stanica i zametaka kopitara (priopćeno pod brojem dokumenta C(2017) 3207) (Tekst značajan za EGP. )

19.5.2017   
            
            
               HR
            
            
               Službeni list Europske unije
            
            
               L 128/55
            
         PROVEDBENA ODLUKA KOMISIJE (EU) 2017/862
   оd 17. svibnja 2017.
   o utvrđivanju uvjeta u pogledu zdravlja životinja i veterinarskog certificiranja za ponovni ulazak registriranih konja za natjecanja nakon privremenog izvoza u Turkmenistan, o izmjeni Priloga I. Odluci 93/195/EEZ u pogledu unosa za Turkmenistan i o izmjeni Priloga I. Odluci 2004/211/EZ u pogledu unosa za Turkmenistan na popisu trećih zemalja i njihovih dijelova iz kojih je dopušten uvoz u Uniju živih kopitara i sjemena, jajnih stanica i zametaka kopitara
   
      
         (priopćeno pod brojem dokumenta C(2017) 3207)
      
   
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 2009/156/EZ od 30. studenoga 2009. o uvjetima zdravlja životinja kojima se uređuje premještanje i uvoz kopitara iz trećih zemalja (1), a posebno njezin članak 12. stavke 1. i 4., članak 16. stavak 2. te članak 19. točke (a) i (b),
   budući da:
   
               (1)
            
            
               Direktivom 2009/156/EZ utvrđeni su uvjeti u pogledu zdravlja životinja za uvoz živih kopitara u Uniju. Njome je predviđeno da je uvoz kopitara u Uniju odobren samo iz trećih zemalja koje ispunjavaju određene zahtjeve u pogledu zdravlja životinja.
            
         
               (2)
            
            
               U Prilogu I. Odluci Komisije 93/195/EEZ (2) navode se popisi trećih zemalja razvrstanih u sanitarne skupine A do E. Prilog VII. toj Odluci među ostalim sadržava obrazac zdravstvenog certifikata koji se upotrebljava za ponovni ulazak registriranih konja nakon privremenog izvoza u trajanju kraćem od 60 dana radi sudjelovanja u konjičkim događanjima Azijskih igara i na natjecanju Endurance World Cup.
            
         
               (3)
            
            
               Konjička događanja Azijskih igara u dvoranskim sportovima i borilačkim vještinama 2017. održat će se u Ašgabatu, u Turkmenistanu, od 17. do 27. rujna 2017. pod pokroviteljstvom Svjetske konjičke federacije (Fédération Equestre Internationale).
            
         
               (4)
            
            
               Kako bi se odobrio ponovni ulazak u Uniju registriranih konja za natjecanja nakon privremenog izvoza radi sudjelovanja u Azijskim igrama u dvoranskim sportovima i borilačkim vještinama te kako bi se osigurao obrazac zdravstvenog certifikata za takve registrirane konje, potrebno je dodati Turkmenistan u odgovarajuću sanitarnu skupinu u Prilogu I. toj Odluci i utvrditi da ti konji mogu ponovno ući u Uniju samo ako ih prati zdravstveni certifikat u skladu s obrascem utvrđenim u Prilogu VII. Odluci 93/195/EEZ.
            
         
               (5)
            
            
               Odluku 93/195/EEZ trebalo bi stoga na odgovarajući način izmijeniti.
            
         
               (6)
            
            
               U Prilogu I. Odluci Komisije 2004/211/EZ (3) uspostavljen je popis trećih zemalja ili dijelova njihova državnog područja, ako se primjenjuje načelo regionalizacije, iz kojih države članice odobravaju uvoz kopitara i njihova sjemena, jajnih stanica i zametaka te se navode uvjeti koji se primjenjuju na takav uvoz.
            
         
               (7)
            
            
               Da bi mogla ugostiti konjička događanja Azijskih igara u dvoranskim sportovima i borilačkim vještinama 2017., nadležna tijela Turkmenistana zatražila su da se dio njegova državnog područja utvrđen na jugu regije Akhal prizna kao zona slobodna od bolesti kopitara tijekom ograničenog vremenskog razdoblja.
            
         
               (8)
            
            
               U veljači 2017. Komisijine službe sudjelovale su u misiji Svjetske organizacije za zdravlje životinja (OIE) u Turkmenistanu kako bi toj zemlji pomogle dovršiti uspostavljanje zone slobodne od bolesti kopitara, koja se sastoji od središnjeg područja u okviru ugroženog područja.
            
         
               (9)
            
            
               Turkmenistanska nadležna tijela pružila su određena jamstva, osobito u pogledu obavješćivanja o bolestima navedenima u Prilogu I. Direktivi 2009/156/EZ u svojoj zemlji i obveze da se u potpunosti pridržavaju članka 12. stavka 2. točke (f) te Direktive u pogledu hitnog obavješćivanja Komisije i država članica o bolesti.
            
         
               (10)
            
            
               U Turkmenistanu nikad nisu bili prisutni afrička konjska kuga, venezuelski encefalomijelitis konja i vezikularni stomatitis. Zadnji slučaj durine prijavljen OIE-u dogodio se 2010. Najmanje tri godine nisu zabilježeni slučajevi maleusa, što je u skladu s uvjetima OIE-a za zemlju koja tvrdi da je slobodna od te bolesti.
            
         
               (11)
            
            
               Turkmenistan je proveo sveobuhvatno serološko ispitivanje populacije kopitara u zemlji i osobito u ugroženom području zone slobodne od bolesti kopitara, a nalazi su u svim slučajevima bili negativni u pogledu afričke konjske kuge, maleusa i durine. Tijekom razdoblja od šest mjeseci, koje službeno počinje 15. ožujka 2017., u središnjem području neće biti kopitara dok se ne unesu konji sudionici u skladu s dogovorenim protokolom karantene.
            
         
               (12)
            
            
               Kako bi se osigurala održiva zaštita zdravstvenog statusa populacije kopitara unutar zone slobodne od bolesti kopitara, turkmenistanska tijela obvezala su se uspostaviti novosagrađeni karantenski objekt odmah pokraj zone slobodne od bolesti kopitara kako bi kontrolirala ulazak kopitara iz gospodarstava u drugim dijelovima Turkmenistana i koji dolaze iz određenih trećih zemalja koje nisu na popisu u Prilogu I. Odluci 2004/211/EZ. Tijekom te karantene prije ulaska životinje se podvrgavaju zdravstvenim provjerama u skladu s uvoznim uvjetima Unije.
            
         
               (13)
            
            
               Uzimajući u obzir zadovoljavajuće rezultate postignute tijekom navedene misije, zajedno s informacijama i jamstvima koje je pružio, Turkmenistan bi trebalo dodati na popis trećih zemalja utvrđen u Prilogu I. Odluci 2004/211/EZ za ponovni ulazak registriranih konja tijekom razdoblja od 10. rujna do 10. listopada 2017. Turkmenistan bi istodobno trebalo regionalizirati u pogledu određenih bolesti kopitara. S epidemiološkog stajališta zonu slobodnu od bolesti kopitara u Turkmenistanu trebalo bi dodati sanitarnoj skupini B na popisu u Prilogu I. Odluci 2004/211/EZ.
            
         
               (14)
            
            
               Odluku 2004/211/EZ trebalo bi stoga na odgovarajući način izmijeniti.
            
         
               (15)
            
            
               Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU ODLUKU:
   Članak 1.
   Države članice odobravaju ponovni ulazak registriranih konja za natjecanja nakon privremenog izvoza u dio državnog područja Turkmenistana regionaliziran radi sudjelovanja u Azijskim igrama u dvoranskim sportovima i borilačkim vještinama 2017., pod uvjetom da ih prati zdravstveni certifikat u skladu s obrascem zdravstvenog certifikata utvrđenim u Prilogu VII. Odluci 93/195/EEZ koji je pravilno ispunjen unutar razdoblja navedenog u Prilogu I. Odluci 2004/211/EZ.
   Članak 2.
   Prilog I. Odluci 93/195/EEZ mijenja se u skladu s Prilogom I. ovoj Odluci.
   Članak 3.
   Prilog I. Odluci 2004/211/EZ mijenja se u skladu s Prilogom II. ovoj Odluci.
   Članak 4.
   Ova je Odluka upućena državama članicama.
   Primjenjuje se do 31. listopada 2017.
   
      Sastavljeno u Bruxellesu 17. svibnja 2017.
      
         
            Za Komisiju
         
         Vytenis ANDRIUKAITIS
         
            Član Komisije
         
      
   
   
      (1)  SL L 192, 23.7.2010., str. 1.
   
   
      (2)  Odluka Komisije 93/195/EEZ od 2. veljače 1993. o uvjetima zdravlja životinja i veterinarskom certificiranju za ponovni ulazak registriranih konja za utrke, natjecanja i kulturna događanja nakon privremenog izvoza (SL L 86, 6.4.1993., str. 1.).
   
      (3)  Odluka Komisije 2004/211/EZ od 6. siječnja 2004. o uspostavljanju popisa trećih zemalja i dijelova njihova državnog područja iz kojih države članice odobravaju uvoz živih kopitara i sjemena, jajnih stanica i zametaka kopitara, te o izmjeni odluka 93/195/EEZ i 94/63/EZ (SL L 73, 11.3.2004., str. 1.).
   
      PRILOG I.
      Prilog I. Odluci 93/195/EEZ mijenja se kako slijedi:
      
                  1.
               
               
                  Popis trećih zemalja u sanitarnoj skupini B zamjenjuje se sljedećim:
                  „Australija (AU), Bjelarus (BY), Crna Gora (ME), bivša jugoslavenska republika Makedonija (2) (MK), Novi Zeland (NZ), Srbija (RS), Rusija (3) (RU), Turkmenistan (3) (5) (TM), Ukrajina (UA).”.
               
            
                  2.
               
               
                  Bilješka 3. zamjenjuje se sljedećim:
                  
                              „(3)
                           
                           
                              Dio treće zemlje ili državnog područja u skladu s člankom 13. stavkom 2. točkom (a) Direktive 2009/156/EZ kako je navedeno u stupcima 3. i 4. tablice u Prilogu I. Odluci 2004/211/EZ.”.
                           
                        
            
                  3.
               
               
                  Dodaje se sljedeća bilješka 5.:
                  
                              „(5)
                           
                           
                              Za razdoblje navedeno u stupcu 15. tablice u Prilogu I. Odluci 2004/211/EZ.”.
                           
                        
            
         PRILOG II.
         Prilog I. Odluci 2004/211/EZ mijenja se kako slijedi:
         
                     1.
                  
                  
                     U tablicu se umeće sljedeći unos za Turkmenistan u abecednom redoslijedu oznaka ISO između unosa za Tajland i Tunis:
                     
                                 „TM
                              
                              
                                 Turkmenistan
                              
                              
                                 TM-0
                              
                              
                                 Cijela zemlja
                              
                              
                                  
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                 Vrijedi od 10. rujna do 10. listopada 2017.”
                              
                           
                                 TM-1
                              
                              
                                 Zona slobodna od bolesti kopitara Ašgabat (vidjeti rubriku 8. za detalje)
                              
                              
                                 B
                              
                              
                                 —
                              
                              
                                 X
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                 —
                              
                           
               
                     2.
                  
                  
                     Dodaje se sljedeća rubrika 8.:
                     
                                 „Rubrika 8.
                              
                              
                                  
                              
                           
                                 TM
                              
                              
                                 Turkmenistan
                              
                              
                                 TM-1
                              
                              
                                 Zona slobodna od bolesti kopitara Ašgabat sastoji se od:
                                 
                                             1.
                                          
                                          
                                             središnjeg područja utvrđenog na položaju 37.925300 N, 58.438068 E, istočno od raskrižja ceste M37 i ulice Kuliyev prema sjeveru te kanala za vodu Garagum na sjeveru i željeznice na jugu;
                                          
                                       
                                             2.
                                          
                                          
                                             ugroženog područja širine od 30 do 50 km između kanala za onečišćenu vodu na sjeveru do državne granice s Iranom, te širine 110 km od okruga Anew istočno od Ašgabata do okruga Baharden zapadno od Ašgabata, uključujući međunarodnu zračnu luku u blizini središnjeg područja.”